open-index/open-wikipedia-markdown huggingface dataset:
Linda Cardellini

**Linda Edna Cardellini** (født 1975) er en amerikansk skuespillerinne.

Cardellini begynte karrieren med å spille gjesteroller i diverse kjente TV-serier, som *[[3rd Rock from the Sun]]*, *[[Promised Land (TV -serie)|Promised Land]]* og *[[Boy Meets World]]*. Deretter fikk hun en av hovedrollene i *[[Freaks and Geeks]]*, en drama-komiserie som i ettertid har blitt en kultserie. Etter det fikk hun fremtredende roller i filmer som *[[Legally Blonde]]* (2001) og *[[Scooby-Doo (film)|Scooby-Doo]]* (2002). Sistnevnte fikk også en oppfølger i *[[Scooby Doo 2: Monsters Unleashed]]* (2004). Hun spilte også en birolle i den kritikerroste filmen *[[Brokeback Mountain]]* (2005). Hun var med i en stor rolle i såpeserien *[[Akutten]]* fra 2003 til 2009. I 2014 hadde Cardellini en rolle som Jessica Days søster Abby Day i serien *[[New Girl]]*.

## Filmografi
### Filmer

### Fjernsyn

## Eksterne lenker
*
Scooby-Doo (film)

***Scooby-Doo*** er en amerikansk eventyrkomedie fra 2002. Filmen er regissert av Raja Gosnell, og har Freddie Prinze jr., Sarah Michelle Gellar, Matthew Lillard, Linda Cardellini og Rowan Atkinson i hovedrollene, samt Neil Fanning som stemmen til Scooby-Doo.

Filmen er basert på TV-serien om Scooby-Doo, skapt av William Hanna og Joseph Barbera. Oppfølgeren *[[Scooby-Doo 2 - Monstre på frifot]]* ble sluppet i 2004.

## Handling
Gjengen i Mystery Inc. har vært adskilt i to år og gått i hver sine retninger etter mye krangling innad. Men da de får en invitasjon til Spooky Island, gjenforenes Fred (Freddie Prinze jr.), Daphne (Sarah Michelle Gellar), Shaggy (Matthew Lillard), Velma (Linda Cardellini) og Scooby (stemme fra Neil Fanning) atter en gang – uten å vite det selv. Men de finner ut at de må slå seg sammen igjen for å løse et nytt mysterium på oppstår på øya, og monstere står som alltid i fokus når gjengen er i aksjon.

## Rolleliste
* Freddie Prinze jr. i rollen som Fred
* Sarah Michelle Gellar i rollen som Daphne
* Matthew Lillard i rollen som Shaggy
* Linda Cardellini i rollen som Velma
* Rowan Atkinson i rollen som Mondavarious
* Isla Fisher i rollen som Mary Jane
* Miguel A. Núñez jr. i rollen som Voodoo Maestro
* Steven Grives i rollen som N'Goo Tuanna

### Stemmegivere
* Neil Fanning som stemmen til Scooby-Doo
* Scott Innes som stemmen til Scrappy-Doo
* J.P. Manoux som stemmen til Scrappy Rex

## Trivia
* Sarah Michelle Gellar var med i denne filmen samtidig som hun spilte hovedrollen i TV-serien *[[Buffy, vampyrenes skrekk]]*. For å få i land begge produksjonene tilbragte hun to uker i hver produksjon på deling.
* Produksjonen var på gang i mange år. Jim Carrey og Sara Gilbert var i diskusjoner om roller allerede i 1996, og også Mike Myers og Janeane Garofalo var lenge interesserte i roller.
* Regissør Raja Gosnell ville ha to skuespillere i rollene som Fred og Daphne som også var sammen i det virkelige liv for å få frem best mulig kjemi. Valget falt på Sarah Michelle Gellar og Freddie Prinze jr. De har vært gift i det virkelige liv siden 2002 etter å ha møtt hverandre på settet til *[[I Know What You Did Last Summer]]* i 1997. Prinze jr. ville opprinnelig ikke gjøre filmen grunnet at han fryktet den ikke ville leve opp til de klassiske tegneseriene, men Gellar overtalte ham til å ta rollen.
* Jennifer Love Hewitt ble vurdert for rollen som Daphne.
* Tim Curry, som har vært en fan av *Scooby-Doo*-serien i mange år, ble tilbudt rollen som Mondavarious. Men han valgte å avslå da han hørte at Scrappy-Doo, en karakter han ikke liker, skulle være med i filmen.

## Eksterne lenker
* 
*
Guaiwei

**Guaiwei** (tradisjonell kinesisk: 怪味, forenklet kinesisk:怪味, pinyin: *Guài wèi*) er en krydderblanding innen Szechuankjøkkenet i kinesisk matlaging. Den er populær i Sichuan, men sjeldent benyttet utenfor denne provinsen, i motsetning til yuxiang, en annen av regionens kryddermiksturer. Guaiwei finnes i flere former, men kan i grunnen betraktes som en kombinasjon av *yuxiang* og *[[malasaus|mala]]*-krydder med et stort innslag av sesam og sure ingredienser.

Forberedelsen av krydderblandeingene kan foretaes kaldt eller varmt, og da er de kalde blandinger sterkere og tyngre enn de varme som får et lettere preg.

## Matretter
Flere retter krydret med guaiwei har fått klrydderblandingens navn knyttet til seg. Det gjelder for eksempel:
*Guaiwei ji (怪味鸡: en kyllingrett
*Guaiwei dusi (怪味肚丝): en rett på grisemage
*Guaiwei niujian (怪味牛腱): en rett på biffskanke
*Guaiwei dou (怪味豆): Guaiwei favabønner, en snack

## Referanser
Scooby-Doo 2 - Monstre på frifot

***Scooby-Doo - Monstre på frifot*** er en amerikansk eventyrkomedie fra 2004. Filmen er regissert av Raja Gosnell, og har Freddie Prinze jr., Sarah Michelle Gellar, Matthew Lillard og Linda Cardellini i hovedrollene, samt Neil Fanning som stemmen til Scooby-Doo.

## Om filmen
Filmen er basert på TV-serien om Scooby-Doo, skapt av William Hanna og Joseph Barbera, og er en oppfølger til filmen *[[Scooby-Doo (film)|Scooby-Doo]]* fra 2002.

## Handling
Gjengen i Mystery Inc. - Fred (Freddie Prinze jr.), Daphne (Sarah Michelle Gellar), Shaggy (Matthew Lillard), Velma (Linda Cardellini) og Scooby-Doo (stemme fra Neil Fanning) - blir invitert til Coolsville Museum of Criminology som æresgjester, men får flere overraskelser enn de setter pris på da en maskert kriminell stjeler to av monsterkostymene i museet. De mistenker at deres gamle fiende Jonathan Jacobo (Tim Blake Nelson) står bak og at han prøver å få de gamle kostymene til å gjenoppstå - men det er flere mistenkte i saken. Det er opp til Mystery Inc.-gjengen å løse mysteriet, redde Coolsville og dermed vise for verden at de fortsatt kan sakene sine.

## Rolleliste
* Freddie Prinze jr. i rollen som Fred
* Sarah Michelle Gellar i rollen som Daphne
* Matthew Lillard i rollen som Shaggy
* Linda Cardellini i rollen som Velma
* Seth Green i rollen som Patrick
* Peter Boyle i rollen som Old Man Wickles
* Tim Blake Nelson i rollen som Jonathan Jacobo
* Alicia Silverstone i rollen som Heather
* Zahf Paroo i rollen som Ned
* Stephen E. Miller i rollen som C.L. Magnus
* Karin Konoval i rollen som Aggie Wilkins
* Emily Tennant i rollen som Young Daphne
* Ryan Vrba i rollen som Young Fred
* Jeff Tanner i rollen som Harry Lang
* Scott McNeil i rollen som Evil Masked Figure
* Kevin Durand i rollen som Black Knight Ghost
* C. Ernst Harth i rollen som Miner 49er

### Stemmegivere
* Neil Fanning som stemmen til Scooby-Doo
* Dee Bradley Baker som stemmen til 10000 Volt Ghost / Zombie / Red Eye Skeleton
* Bob Papenbrook som stemmen til Black Knight
* Michael Sorich som stemmen til Tar Monster / Cotton Candy Glob
* J.P. Manoux som stemmen til Scooby Brainiac
* Wally Wingert som stemmen til Green Eye Skeleton

### Norske stemmer
* Hallvard Lydvo som Scooby-Doo
* Anders Bye som Fred Jones
* Trine Svensen som Daphne Blake
* Lena Meieran som Velma Dinkley
* Per Skjølsvik som Old Man Wickles
* Katrine Blomstrand som Heather

## Eksterne lenker
* 
*
Jonna Adlerteg

**Jonna Eva-Maj Adlerteg**, født 6. juni 1995 i Västerås, er en svensk turner. Adlerteg tok bronse i svingstang i OL for ungdommer i Singapore 2010.

Under Sommer-OL 2020 i Tokyo som ble arrangert i 2021, deltok hun i kvalifiseringen uten å klare å kvalifisere seg til noen finaler. 

## Referanser


## Eksterne lenker
* 
*
Malasaus

**Malasaus** (kinesisk: 麻辣痲辣味型, pinyin: *Málà wèixíng*) er en kinesisk oljet sterkt krydret og bedøvende saus som består av sichuanpepper, chilipepper og en rekke krydder kokt i olje.

Den inngår i chongqingkjøkkenet og i videre forstand i sichuankjøkkenet, men er etterhvert blitt populær i det kinesiske kjøkken generelt med en rekke regionale variasjoner. 

Uttrykket *málà* er en kombinasjon av to kinesiske ord: «lammende, bedøvende» (麻) og «sterkt krydret» (辣), på grunn av følelsen man får i munnhulen.

Nummenheten skyldes sichuanpepperen som inneholder 3% hydroxy-alpha-sanshool.

Opprinnelsen til sausen er ikke helt klar, men mange kilder mener at den utviklet seg på nattmarkedene i Chongqing som ble frekventert av kaiarbeiderne på 1800- og 1900-tallet.

Sausen består som regel av tørket chilipepper, chilipulver, doubanpasta, sichuanpepperkorn, kryddernellik, hvitløk, stjerneanis, svart kardemomme, fennikel, ingefær, kanel, salt og sukker. Ingrediensene putrer i oksetalg og vegetabilsk olje i timevis og fylles i krukker. Det kan tilsettes andre urter og krydder, som *[[kaempferia galanga]]*, *[[Kvannslekta|Angelica]] dahurica* og valmuefrø. 

## Referanser
Mala (Sverige)

**Mala** er et tettsted i Hässleholm kommune i Skåne län i Sverige. I 2010 hadde tettstedet 217 innbyggere.

## Referanser
Samm Levine

**Samuel Franklin «Sammy» Levine** (født 12. mars 1982 i Chicago i Illinois) er en amerikansk skuespiller.

Levine fikk sitt gjennombrudd i kultserien *[[Freaks and Geeks]]*, som ble tatt av lufta etter 12 episoder. Ytterligere seks episoder ble laget. Han har også spilt gjesteroller i *[[Boston Public]]*, *[[What I Like About You]]*, *[[Et syttitallsshow]]*, *[[That's So Raven]]*, *[[My Name is Earl]]*, *[[Entourage]]*, *[[Lost]]*, *[[90210]]* og *[[Modern Family]]*, i tillegg til å ha vært med i filmer som *[[Not Another Teen Movie]]* (2001), *[[Sydney White]]* (2007) og *[[Inglourious Basterds]]* (2009).

## Filmografi
### Filmer
* *[[Wet Hot American Summer]]* (2001)
* *[[Not Another Teen Movie]]* (2001)
* *Following Tildy* (2002)
* *Strippers Pole* (2002)
* *[[National Lampoon's Barely Legal|After School Special]]* (2003)
* *[[Club Dread]]* (2004)
* *Frenching* (2004)
* *[[Pulse]]* (2006)
* *Life Is Short* (2006)
* *[[Sydney White]]* (2007)
* *[[Made for Each Other]]* (2009)
* *[[Inglourious Basterds]]* (2009)
* *[[I Love You, Beth Cooper]]* (2009)
* *Ollie Klublershturf vs the Nazis* (2009)
* *Drones* (2010)
* *[[Anderson's Cross]]* (2010)
* *[[Columbus Circle]]* (2010)
* *Sunday Punch* (2010)
* *No Man's Land* (2011)
* *Can't Wait for the Movies: Spider-Man* (2012)

### TV-filmer
* *Homeward Bound* (2002)
* *The Mayor* (2003)

### Fjernsyn
* *[[One Life to Live]]* (1 episode, 1997)
* *[[Freaks and Geeks]]* (18 episoder, 1999–2000)
* *Life's Too Short* (ukjent antall episoder, 2000)
* *[[Ed (TV-serie)|Ed]]* (2 episoder, 2000)
* *[[The Trouble with Normal]]* (1 episode, 2000)
* *[[Spin City]]* (1 episode, 2000)
* *[[Yes, Dear]]* (1 episode, 2000)
* *[[Freedom (TV-serie)|Freedom]]* (1 episode, 2000)
* *[[Bette]]* (1 episode, 2001)
* *[[Just Shoot Me!]]* (1 episode, 2001)
* *[[The Steve Harvey Show]]* (2 episoder, 2001)
* *[[Boston Public]]* (1 episode, 2001)
* *[[Undeclared]]* (2 episoder, 2001)
* *[[Raising Dad]]* (1 episode, 2002)
* *[[Maybe It's Me]]* (2 episoder, 2002)
* *[[What I Like About You]]* (1 episode, 2002)
* *[[The Drew Carey Show]]* (1 episode, 2002)
* *[[That's So Raven]]* (1 episode, 2003)
* *[[Et syttitallsshow]]* (1 episode, 2003)
* *[[Regular Joe]]* (2 episoder, 2003)
* *[[Fillmore!]]* (3 episoder, 2002–2004)
* *[[Johnny Bravo]]* (1 episode, 2004)
* *[[I'm with Her]]* (1 episode, 2004)
* *[[Quintuplets]]* (1 episode, 2004)
* *[[Life As We Know It (TV-serie)|Life As We Know It]]* (4 episoder, 2004)
* *[[Eve (TV series)|Eve]]* (1 episode, 2005)
* *[[How I Met Your Mother]]* (1 episode, 2005)
* *[[Still Standing]]* (2 episoder, 2005–2006)
* *[[My Name Is Earl]]* (1 episode, 2006)
* *[[Entourage]]* (1 episode, 2006)
* *[[Veronica Mars]]* (1 episode, 2006)
* *[[Family Guy]]* (1 episode, 2006)
* *Derek and Simon: The Show* (2 episoder, 2007)
* *[[Hank (TV-serie)|Hank]]* (1 episode, 2009)
* *[[Lost]]* (1 episode, 2010)
* *Vamped Out* (6 episoder, 2010)
* *Naught for Hire* (ukjent antall episoder, 2011)
* *[[90210]]* (1 episode, 2011)
* *[[Modern Family]]* (1 episode, 2011)
* *[[The Aquabats! Super Show!]]* (1 episode, 2012)

## Eksterne lenker
*
Martin Starr

**Martin James Starr** (født 30. juli 1982 i Santa Monica, California) er en amerikansk skuespiller.

Starr fikk sitt gjennombrudd i kultserien *[[Freaks and Geeks]]*, som ble tatt av lufta etter 12 episoder. Ytterligere seks episoder ble laget. Han har i ettertid spilt i filmer som *[[Knocked Up]]* (2007), *[[Superbad]]* (2007), *[[The Incredible Hulk]]* (2008) og *[[Adventureland]]* (2009), og har også dukket opp i gjesteroller i kjente TV-serier som *[[Roswell (TV-serie)|Roswell]]*, *[[How I Met Your Mother]]*, *[[Hawaii Five-0]]*, *[[Parks and Recreation]]* og *[[New Girl]]*.

Han skal spille seg selv i apokalypsekomedien *[[The End of the World]]* i 2013. Han dukker også opp i en rolle i komedien *The Lifeguard* samme år.

## Filmografi
### Filmer

### Fjernsyn

## Eksterne lenker
*
Chao shou

**Chao shou** (kinesisk: 抄手, pinyin: *Chāo shǒu*, «kryssede hender») er en deigrett innen sichuankjøkkenet. Den er denne regionens vanligste variasjon av wonton. Den er presset sammen på en særegen måte. Først presses wontonskinnet til en rettvinklet triangel, så presses hver ende av hypotenusen mot midten av motsatt side, slik at det blir snarlikt kryssede hender/armer. Disse serveres gjerne med sesampasta og chilioljesaus; dette kalles da *rød olje-chao shou* (红油抄手).
Rodrigo Pessoa

**Rodrigo Pessoa** (født 29. november 1972 i Paris) er en brasiliansk sprangrytter. Han har vunnet OL-gull (2004), gullmedalje i verdensmesterskap (1998) og to gullmedaljer i de panamerikanske leker (1995 og 2007).

Pessoa deltok første gang i et OL under sommerlekene i Barcelona i 1992. Han har deltatt i hvert OL deretter. Pessoa vant individuell gullmedalje under Sommer-OL 2004 i Aten og bronsemedaljer i lagkonkurransen ved sommerlekene i Atlanta i 1996 og Sydney i 2000. I Sommer-OL 2008 ble Pessoa diskvalifisert etter at hesten hans testet positivt for et forbudt smertestillende middel.

I Sommer-OL 2012 er Pessoa påmeldt med hesten *Rebozo* i både individuell sprangridning og i lagkonkurransen. Pessoa var sitt lands flaggbærer under åpningsseremonien for OL i London.

Rodrigo Pessoa er sønn av sprangrytteren Nelson Pessoa, som også er hans trener.

## Referanser


## Eksterne lenker
* 
* 
* Rodrigo Pessoas nettsted
Mantaro

**Mantaro** (spansk: *Río Mantaro*, quechua: *Hatunmayo* – «stor elv») er ei lang elv som renner gjennom de sentrale områdene av Peru. Mantaro er hydrografisk en del av Amazonas' nedbørfelt. Den er 724 km lang, med et nedbørfelt på .

## Elvas løp
Mantaro renner ut fra den nordvestre enden av innsjøen Junín ( og renner derfra i sørøstlig retning gjennom Mantarodalen, som er et viktig område for matproduksjon til hovedstaden Lima. Ved Sincamachay renner den gjennom Malpaso-reservoaret. Den passerer byene La Oroya, Jauja og Huancayo. 60 km sørøst for Huancayo renner elva gjennom Tablachaca-reservoaret. Nær byen Huanta endrer Mantaro retning og renner mot nord og nordvest, før den 50 km rett øst for Huancayo igjen snur mot øst-sørøst. Nord for Llochegua løper den sammen med Apurímac og danner elva Ene. 

Mantaro renner gjennom regionene Junín, Huancavelica og Ayacucho. Deler av nedbørfeltet ligger også i Pasco-regionen. De største sideelvene er Cunas og Ichu.

Elva er utbygd til produksjon av vannkraft gjennom Mantaro hydroelektriske kompleks (*Complejo Hidroenergético del Mantaro*), som ligger i Tayacaja-provinsen i Huancavelica-regionen, og produserer 31% av all elektrisk kraft i Peru. Komplekset består av den 77 meter høye Tablachaca-demningen, hvor vannet føres via en 19,8 km lang tunell til en kraftstasjon på 798 MW som utnytter et 1000 meter høyt fall i den øverste av Mantaro-elvas to store svinger på vei ned mot Amazonas-bekkenet. Senere er det også bygget en andre kraftstasjon på 210 MW nedstrøms for den første. For å regulere vannføringen i elva er det også bygget en lang rekke mindre demninger i Mantaros sideelver.

## Referanser
Melhus stasjon

**Melhus stasjon** (skrevet **Meelhuus** frem til ca. 1872) ligger på Dovrebanen i Melhus, rett nord for Melhus sentrum. Stasjonen ble åpnet 1864 da Trondhjem–Størenbanen ble tatt i bruk. I 1965 ble stasjonen fjernstyrt, og 29. august 1993 ble persontrafikken flyttet til Melhus skysstasjon, som ligger nærmere sentrum av tettstedet.

Stasjonsbygningen ble tegnet av Georg Andreas Bull og oppført til åpningen av banen. Den er siden utvidet, også i høyden.

## Litteratur
* 
* 
* 

## Eksterne lenker
Junín

**Junín** kan vise til:

## Argentina
*Junín (Buenos Aires) – en by i provinsen Buenos Aires i Argentina
*Junín (Mendoza) – en by i provinsen Mendoza i Argentina
*Junín de los Andes – en by i provinsen Neuquén i Argentina

## Colombia
*Junín (Colombia) – en by i departementet Cundinamarca i Colombia

## Ecuador
*Junín (Ecuador) – en kanton i provinsen Manabí i Ecuador

## Peru
*Junín (region) – en region i Peru
*Junín (provins) – en provins i Peru
*Junín (Peru) – en by i Peru
*Junín (innsjø) – en innsjø i Peru, også kalt Chinchaycocha
*Slaget ved Junín – et slag under den peruanske uavhengighetskrigen, 6. august 1824

## Venezuela
*Junín (Venezuela) – en kommune i delstaten Táchira i Venezuela
Wenn der weiße Flieder wieder blüht

**«»Wenn der weiße Flieder wieder blüht«»** er en tysk sang, skrevet av Franz Doelle og spilt inn på plate av Richard Tauber i 1928. Med tekst på svensk av Bernt Carlberg som «Vill ni se en stjärna» ble den en scenesuksess for Zarah Leander i 1929.

## Norsk versjon
D. L. Folberg har skrevet en norsk tekst. Den norske tittelen er «Når de lyse bjerker springer ut».
 
### Innspillinger
*Steinar Jøraandstad med instrumentaltrio (Odeon)
*Nora Brockstedt (RCA NA&nbsp;1082 (78-plate), RCA REP&nbsp;307 (EP))

## Referanser
Junín (Buenos Aires)

**Junín** er en by i provinsen Buenos Aires i Argentina, 260 kilometer vest for hovedstaden Buenos Aires. Junín hadde  innbyggere per 2001.

## Eksterne lenker
*
Carl Struve

**Carl Struve** (1887–1974) var en norsk skuespiller og sanger. Han studerte sang med Wilhelm Kloed og hadde sin debut på Nationaltheatret i 1908. Struve var ansatt på teatret til 1919. Han opptrådte 1921-1928 ved en rekke teatre i Stockholm, Finland samt Storbritannia. I periode 1935-1959 var han ansatt som skuespiller ved Centralteatret.

Som sanger behersket Struve et krevende repertoar og ble berømmet for sin rolle som Canio i *Bajazzo*.

## Hovedroller (i operaer)
* *Carmen*
* *Mignon*
* *Madame Butterfly*
* *Hoffmans eventyr*

## Roller (som skuespiller)
* *Pygmalion* (Doolittle)
* *Rosmersholm* (Ulrik Brendel)

## Filmografi
* 1961: *Den store barnedåpen* (Fjernsynsteatret) (Prest)
* 1954: *[[I moralens navn]]* 
* 1951: *[[Kranes konditori]]* (Buck, sakfører) 
* 1950: *[[Min kone er uskyldig]]* (Gæst på hotel i Norge) 
* 1948: *[[Trollfossen]]* (Melsom, styremedlem)
* 1948: *Det var en gang* (Vandreren) 
* 1946: *[[To liv]]* (Gustafsen)
* 1944: *[[En herre med bart]]* (Byberg, murmester) 
* 1943: *[[Den nye lægen]]* (Øyvind, Ulrichs yngre bror) 
* 1941: *[[Hansen og Hansen]]* (Blunke)
* 1940: *[[Tørres Snørtevold]]* (Sakføreren)
* 1936: *[[Morderen uten ansikt]]* (Berge, landhandler)
## Referanser

## Eksterne lenker
* 
* Carl Struve på Store norske leksikon
Søberg stasjon

**Søberg stasjon** ligger på Dovrebanen ved Søberg i Melhus. Stasjonen ble åpnet som stoppested 1864 da Trondhjem–Størenbanen ble tatt i bruk, 1878 ble stoppestedet oppgradert til stasjon. 1965 ble stasjonen fjernstyrt, i dag har den status som fjernstyrt kryssingsspor.

## Litteratur
* 
* 
* 

## Eksterne lenker

* Bilde fra Norsk Jernbanemuseum, på digitaltmuseum.no
Niklas Arrhenius

**Niklas Arrhenius**, født 10. september 1982, er en svensk-amerikansk friidrettsutøver som konkurrerer for Sverige på internasjonalt nivå i diskos og kulestøt. Arrhenius' svenske klubb er Spårvägens FK.

Arrhenius er født og oppvokst i Orem, en forstad til Salt Lake City i Utah, USA. Arrhenius har svensk far og amerikansk mor, og innehar dobbelt statsborgerskap. Hans far Anders Arrhenius er tidligere svensk mester innen kulestøt, og representerte Sverige ved EM i friidrett i Helsingfors 1971, samt i EM i friidrett i Praha, Tsjekkia 1978. Arrhenius har også en yngre bror, Leif Arrhenius, som også tilhører den svenske diskoseliten. Han har også to andre søsken som har kastet diskos på konkurransenivå.

Niklas Arrhenius studerer industridesign ved Brigham Young University i Provo, Utah, og har siden 2004 vært gift med spydkasteren Tiffany Rasmussen.

Arrhenius vant sølv i junior-VM i Chile 2000. Året etter ble han nummer fire i junior-EM. Etter dette har Arrhenius vunnet både Svensk Mesterskap (SM) og Finnkampen. I 2007 ble han amerikansk universitetsmester. Arrhenius deltok både i EM i 2006 i Göteborg, VM i 2007 i Osaka, samt i OL i 2008, men han lyktes ikke avansere til finalen i noen av mesterskapene. Arrhenius har personlig rekord på 66,22 meter, som han kunne notere seg august 2011 i en konkurranse i Heden i Helsingborg. Kastet var en forbedring av personlig rekord med 42 cm, og det legste kastet av en svensk utøver siden Stefan Fernholm kast på 66,42 meter fra august 1990.

## Referanser


## Kilder
* 
* Resultatarkiv  hos Friidrott.se
* 2007-06-09 - «Arrhenius universitetsmästare i USA»
* 2006-04-28 «Niklas Arrhenius - ett framtidsnamn i diskus»
* Iaaf's nettsted

## Eksterne lenker
* 
* Oppføring hos «Stora Grabbar»
Lambayeque

**Lambayeque** er en by i regionen Lambayeque i det nordlige Peru. Ved folketellingen i 2007 hadde byen  innbyggere.

Byen er kjent for sine fremragende museer med gjenstander fra lokale arkeologiske utgravninger. Brüning-museet, som ble etablert tidlig på 1900-tallet, inneholder hundrevis av gull- og sølv-gjenstander, samt tekstiler og keramikk, fra Vicús-, Moche-, Chimú-, Lambeyeque- og Inka-kulturene. Museo Tumbas Reales de Sipán, som ble etablert i 2002, inneholder gjenstander fra graven til kongen av Sipán. 

## Eksterne lenker
*
Kosovare Asllani

**Kosovare Asllani** (født 1989) er en svensk fotballspiller.

## Biografi
Asllani spilte tidlig i karrieren for Vimmerby IF, før hun kom til Linköpings FC i 2007-sesongen. Hun debuterte for aldersbestemte landslag i 2007, for A-landslaget i september 2008, og for U-23-landslaget i november 2008.

Asllani vant alt med Linköpings FC i 2009-sesongen – gull i svensk mesterskap, den svenske cupen, og Supercupen. I 2010 gikk hun til den amerikanske klubben Chicago Red Stars for nye utfordringer. Hun spilte 13 kamper, og scoret to mål i løpet av vårsesongen 2009. Da sesongen var over i USA, vendte hun tilbake til Linköpings FC, hvor hun også tilbragte 2011-sesongen.

Etter sammenlagt 69 kamper og 28 scorede mål i den svenske ligaen for Linköping FC, gikk Asllani i desember 2011 over til Kristianstads DFF.

Hun har også spilt for PSG, Manchester City, CD Tacón, Real Madrid og AC Milan.

Asllani deltok i EM i 2009, men hun ble ikke tatt ut i VM-troppen til sluttspillet i Tyskland i 2011. Hun var en del av laget som tok sølv under Sommer-OL 2016.

### Familie
Asllanis foreldre er født og oppvokst i Kosovo.

## Referanser


## Eksterne lenker
* 
* Presentasjon på klubbsiden
* Spillerprofil hos Svenskfotboll.se
* Antal landskamper: A-landskamper (2012) – U23-landskamper (2008) – pikelandskamper
* Asllani fra start i U23-debuten
* Asllani klar for Chicago Red Stars (desember 2009) 
* Spillerprofil hos Chicago Red Stars
* «Asllani klar för KDFF» (des 2011)
Canadian Soccer Association

**Canadian Soccer Association** (fransk: *Association Canadienne de fotball*) er det styrende organ for fotball i Canada. Det er en nasjonal organisasjon som overvåker de canadiske  og kvinnelandslagene for internasjonalt spill, samt de respektive juniorlagene U-20 og U-17 for menn og kvinner. 

## Historie

*Dominion of Canada Football Association* ble stiftet den 24. mai 1912. Organisasjonen ble medlem av FIFA 31. desember 1912. Den 21. juni 1926 trakk DCFA seg fra FIFA, og meldte seg ikke inn igjen før 20. juni 1948.

Forbundet har arrangert tre FIFA-turneringer, U-17 VM for herrer i 1987, den U-20 VM for kvinner i 2002, og U-20 VM for herrer i 2007. 
## Eksterne lenker
*
Angelica Bengtsson

**Angelica Therese Bengtsson** (født 1993) er en svensk friidrettsutøver, som konkurrerer innen stavsprang. På klubbnivå konkurrerer hun for Hässelby SK, og hun har tidlige konkurrert for IFK Växjö. Hun har vunnet svensk mesterskap, både på junior- og seniornivå, samt ungdoms-VM. Den 23. mai 2010 satte Bengtsson verdensrekord for en ungdomsutøver i stavsprang, med 4,47 m, ved en kvalifisering i Moskva til ungdoms-OL.

Bengtsson bor sammen med foreldre og fire søsken på en gård i Boaryd utnefor Väckelsång, hvor hun har sitt eget stavspranganlegg.

## Resultatutvikling
* 13 år – 3,40 
* 14 år – 3,90 
* 15 år – 4,12 
* 16 år – 4,37, innendørs: 4,30
* 17 år – 4,47 (UVR), innendørs: 4,63 (JVR)
* 18 år – 4,58 (Svensk rekord)

## Referanser


## Eksterne lenker
* 
*  «Världsrekordet en chock» - Aftonbladet 23-05-2010
Jordyn Wieber

**Jordyn Wieber** (født 12. juli 1995) er en amerikansk turner som er regjerende all-round verdensmester. Hun vil delta i sommer-OL 2012 i London.

Jordyn Wieber ble født 12. juli 1995 i DeWitt, Michigan til Rita og David Wieber. Hun begynte med turn som 4-åring.

I 2008 ble hun amerikansk allround juniormester.

I begynnelsen av 2009 ble hun skadet og var borte fra konkurranse resten av sesongen.

Som senior vant hun i 2011 det amerikanske allround mesterskapet som og tok også gull i skranke og frittstående. Samme år vant hun verdensmesterskapet i turn i Tokyo og var med på det amerikanske laget som tok gull sammenlagt.

I 2012 ble hun igjen amerikansk allround mester. I det amerikanske uttakningsmesterskapet til OL i San Jose, California kom hun på andreplass etter Gabrielle Douglas og var med det kvalifisert til OL.

Jordyn Wieber har gitt uttrykk for et stort ønske om å møte Justin Bieber.

## Sommer-OL 2012

I Sommer-OL 2012 i London var Jordyn Wieber med på det amerikanske laget som vant gull i lagkonkurransen.
 I kvalifiseringen til mangekamp individuelt kom hun på fjerdeplass, men fordi to amerikanske turnere var på plassen foran henne og hvert land kun kan ha med to utøvere i finalen var hun dermed ikke kvalifisert.

## Referanser




## Eksterne lenker
* 
*
Nippon Sakkā Kyōkai

**Nippon Sakkā Kyōkai** (japansk: 日本サッカー協会) er Japans fotballforbund med sete i Tokyo. Forbundet ble stiftet i 1921 med målsetningen å fremme og administrere den organiserte fotballen i Japan, og å representere den utenfor landets grenser. Forbundet sluttet seg til FIFA i 1929, og ble medlem av AFC i 1954.

## Eksterne lenker
* 
*  Japans side på FIFA.com
Ri Sol-ju

**Ri Sol-ju** (hangul: 리설주, hanja: 李雪珠, *Ri Seol-ju*, født 1989) er den nordkoreanske leder Kim Jong-uns hustru. Nord-Koreas massemedier kunngjorde deres ekteskap den 25. juli 2012, etter at de to var blitt sett sammen offentlig i noen uker.

## Referanser
Kyla Ross

**Kyla Ross** (født 24. oktober 1996 i Honolulu) er en amerikansk turner. Hun var med på det amerikanske laget som vant gull i lagkonkurransen i sommer-OL 2012 i London.

Hun ble født 24. oktober 1996 i Honolulu i Hawaii. Foreldrene var Jason og Kiana Ross. Faren er svart og japansk; moren er filippinsk og puertoricansk.

Som 3-åring begynte hun med turn i Sør-Carolina; i 2005 flyttet hun til California hvor hun nå bor.

Hun er to ganger amerikansk allround juniormester.

Hun debuterte som senior i 2012. I det amerikanske uttakningsmesterskapet til OL i San Jose, California i juni/juli 2012 kom hun på femteplass sammenlagt. Hun tok delt førsteplass i skranke med 31,150 poeng og kom på tredjeplass i bom med 29,950 poeng.
 Hun ble deretter tatt ut til OL som den yngste på det amerikanske laget.

Hennes kallenavn er «Mighty Mouse».

## Referanser




## Eksterne lenker
* 
*
Yuxiang

**Yuxiang** (tradisjonell kinesisk: 魚香, forenklet kinesisk: 鱼香, pinyin: *Yú xiāng*) er en smaksettingsmikstur innen det kinesiske kjøkken. Den skal ha sitt utspring i sichuankjøkkenet men er blitt utbredt også i landets andre regionale matkulturer.  Grunningrediensene er hvitløk, vårløk og ingefær. Den er blitt sammenlignet med den franske mirepoix.

I tillegg til de grunnleggende ingrediensene tilkommer nesten alltid sukker, salt, doubanjiang, soyasaus og chilipepper.

## Retter
Selv om ordet betyr «duftende fisk», benyttes ikke yuxiang primært i sjømat. Den er vanligere i retter med oksekjøtt, svin eller kylling, eller i vegetariske retter. Slike retter får gjerne *yuxiang* knyttet til navnet, som for eksempel:
*Yuxiang rousi (魚香肉絲): Svinekjøtt
*Yuxiang qiezi (魚香茄子): Auberginer
*Yuxiang niunan (魚香牛腩): Oksekjøtt

## Referanser
Doubanjiang

***Doubanjiang*** er en sterkt krydret og salt masse laget av fermenterte hestebønner, soyabønner, salt, ris og forskjellige krydder. Doubanjiang finnes i forskjellig styrkegrad, fra nærmest nøytral til meget sterk. Den sterkere type inneholder rød chilipepper og kalles *la doubanjiang* (辣豆瓣酱; pinyin: *là dòubànjiàng* (*là* betyr «sterkt krydret»).

Den brukes særlig i Sichuankjøkkenet, og anses ofte som en nøkkelingrediens der. En særlig kjent variant kalles *Pixian doubanjiang* (郫县豆瓣酱),etter fylket  Pixian.

## Referanser
Cha siu baau

**Cha siu baau** (tradisjonell kinesisk: 叉燒包, forenklet kinesisk: 叉烧包, pinyin: *Chā(r)shāo bāo*, jyutping: *caa1siu1 baau1*) er en deigsmårett, en form for dim sum, innen det kantonesiske kjøkken. Det dreier seg om melboller (som baozi) fylt med barbequestekt svinekjøtt - barbecuekrydret cha siu-kjøtt. De selges på dimsumrestauranter eller noen ganger rett fra bakeriene.

Det finnes to grunnvarianter av *cha siu baau*: dampkokte og ovnsbakte. En dampkokt *cha siu baau* har en hvit utside, mens den ovnsbakte er gyllenbrun og glasert.

Selv om den kantonesiske *cha siu baau* er visuelt lik andre typer av dampkokte baozi så er deigen av en *cha siu baau* unik ettersom man benytter både gjær og bakepulver som gjæringsmiddel. Denne mikstur av gjæringsmidler fører til at deigen blir myk og puffete. 

Foruten svinekjøttfyll kan også tilføyes østerssaus, shaoxingvin, soya og sukker.

## Referanser


## Eksterne lenker
*
Commodity Futures Trading Commission

**Commodity Futures Trading Commission** (**CFTC**) er en amerikansk føderal etat med ansvar for regulering av handel med terminkontrakter og opsjoner. Etaten ble opprettet 15. april 1975 og avløste Commodity Exchange Authority.

CFTC ledes av fem kommissærer som utnevnes av USAs president med Senatets godkjennelse. Presidenten utpeker én av kommissærene til formann.

De viktigste markedsplassene CFTC regulerer er:

*Chicago Board Options Exchange
*Chicago Board of Trade
*Chicago Mercantile Exchange
*HedgeStreet
*U.S. Futures Exchange
*Kansas City Board of Trade
*Minneapolis Grain Exchange
*New York Mercantile Exchange
*New York Board of Trade
*OneChicago

## Eksterne lenker
*
Orkla bru

**Orkla bru** er en 84 meter lang steinhvelvsbru på Dovrebanen ved km 452,27. Brua krysser Orkla i Rennebu kommune i Trøndelag. Brua ble bygget i perioden fra 1911 til 1916 og ble åpnet i 1921. Hovedspennet er på 60 meter, det lengste for en steinhvelvbro i Norge.


Fil:Orkla bru stillas.jpg|Orkla bru, arbeid med stillaser 
Fil:Orkla bru muring.jpg|Orkla bru, muring pågår 
File:Orkla bru hurtigtog.jpg|Dubleringstog, «hurtigtog 1202», passerer Orkla bru


## Se også
*Liste over broer i Norge
*Liste over broer i Norge etter lengde

## Referanser
First of May

**First of May** er en sang av Barry, Robin og Maurice Gibb. Den ble spilt inn av the Bee Gees med Barry Gibb som ledevokalist. «First of May» ble innspilt i IBC Studios, London, i desember 1968 og utgitt på singlen Polydor 56304 i Storbritannia i januar 1969. Produsenter var Robert Stigwood og the Bee Gees. B-siden var «Lamplight» (med Robin Gibb som ledevokalist). Manager Stigwood valgte «First of May» til A-siden. Den var hentet fra gruppas dobbeltalbum *[[Odessa (album)|Odessa]]* (1969). Ingen andre singler fra albumet *Odessa* ble utgitt, ettersom Robin Gibb allerede hadde forlatt gruppa.

Sangen var delvis ansvarlig for avgangen til Robin Gibb fra the Bee Gees. Robin hadde ønsket at hans sang, «Lamplight», skulle blio utgitt på albumets første single, mens Barry foretrakk «First of May». Til slutt vant Barrys dømmekraft og Robin sluttet i gruppen.  

Denne sangen ble opprinnelig tapet i demoform i New York City 16. august 1968. Senere samme år, i London, ble «First of May» gjeninnspilt i IBC Studios med orkesterarrangement av Bill Shepherd. Barry Gibb sa i *[[Tales from the Brothers Gibb]]* at sangtittelen kom fra fødselsdagen til hans hund, *Barnaby*. 

«First of May» har opplevd en renessanse flere ganger. I 1971 var sangen med i soundtracket til *Melody*, en britisk spillefilm om ung kjærlighet. I 1996 ble «First of May» anvendt som temasang i det japanske TV-dramaet *Wakaba no Koro*. Sangen, som ble gjenutgitt på CD, klatret på platelisten igjen, fikk en moderat suksess og solgte i mer enn 100.000 eksemplarer.

## Coverversjoner
Coverversjoner ble spilt inn av Matt Monro, José Feliciano (utgitt på *10 To 23* av RCA i 1969), Cilla Black (utgitt på hennes album *[[Images (Cilla Black-album)|Images]]* i 1971) samt Tony Hadley (utgitt på single i 1998). I 2005 gjeninnspilte Robin Gibb «First of May» med  britiske G4. Den ble utgitt på gruppas album *[[G4 & Friends]]*. Sangen ble også fremført av Sarah Brightman i hennes *[[One Night In Eden Tour|One Night in Eden]]-*, *[[La Luna World Tour|La Luna]]-* og Symphony-turnéer. Den irske balladegruppen The Wolfe Tones gjorde også en coverversjon på sitt album *Let the People Sing*.

## Norsk versjon
Steinar Fjeld har skrevet en norsk tekst. Den norske tittelen er «En benk, en mann og Karl Johan».

### Innspilling
*Bjørn Nordvang. Utgitt på singlen Philips 6084&nbsp;023 i 1972.

## Listeplasseringer

## Referanser
Alpha 66

**Alpha 66** er en militant gruppe som ble etablert i 1961 av cubanere som bodde i eksil i Puerto Rico. Gruppen arbeider for å reversere endringene som er gjort på Cuba etter revolusjonen og opererer i hovedsak i USA. På 1960- og 1970-tallet trente gruppen i Everglades nasjonalpark med sikte på en væpnet invasjon av Cuba. 

Gruppen ble knyttet til en rekke attentater mot borgere fra Cuba og en rekke europeiske land, uten at det er funnet beviser for dette.

Den ble ledet av Andres Nazario Sargen frem til hans død i 2004.

## Se også
*Omega 7

## Referanser


## Eksterne lenker
* Terrorist Network Operating Openly In The United States (Jane Franklin, 2005) 
* The Coddled "Terrorists" of South Florida (Tristram Korten og Kirk Nielsen, 2008)
Ulrik Frederik de Cicignon

**Ulrik Frederik de Cicignon** (født 1698 antagelig på Akershus festning i Christiania, død 8. mars 1772 i Sønderborg) var en dansk-norsk generalmajor, godseier og stiftsamtmann i Bergen fra 1749 til 1766. Fra 1744 til 1746 eide han Frogner Hovedgård. Han arvet Søndre Frogner og kjøpte Nordre Frogner av sin slektning Johan Henrik Garmann, og samlet de to gårdene til én eiendom.  Han er for ettertiden kjent for å ha vært en av de sentrale aktørene i strilekrigen i Bergen.

## Slekt
Han tilhørte en adelsslekt fra Luxembourg og var sønn av generalmajor Frederik Christoph de Cicignon (ca. 1667–1719) og Karen Hausmann (1682–1744). Han var sønnesønn av general Johan Caspar de Cicignon og dattersønn av kommanderende general i Norge Casper Herman Hausmann.

Cicignon ble 14. august 1733 gift med sin kusine Nicolaina Antoinette von Brügmann (også skrevet Brüggemann) (1717-1759), datter av oberstløytnant Godske Hans von Brüggemann til Ulriksholm og Østergård (død 1736) og Margrethe Vilhelmine Hausmann (død 1717). De to var foreldre til blant andre Juliane Ernestine de Cicignon (1744—1799) gift med amtmann Fredrik Georg Adeler (1736-1810), Gjemsø kloster og Ulrica Helene de Cicignon (1741–1781) gift med kammerherre Conrad Wilhelm Adeler (1739–1785).

Slektene Cicignons, Brügmanns og Adelers våpenskjold er malt på gallerifronten i Solum kirke som Frederik Georg Adeler fikk oppført i 1766.

Han bodde de siste årene av livet i Danmark.

## Referanser


## Litteratur
* Thoralf Gjone: «Kirke, prester og menighetsliv» i *Solum bygds historie. Bind I Bygdehistorie*, Skien 1965, side 287 ff
* Hans Cappelen:«Fordums pomp og prakt. Solum kirke i privat eie til 1850-årene», Varden 24.3.1962 (om våpenskjold på gallerifronten og kirkestolen på veggen)
* Hans Cappelen: «Talende våpenskjold», Varden 2.7.1966 (om identifisering av våpenet til Brügmann på gallerifronten)

## Eksterne lenker
* Norsk biografisk leksikon
Morten Anker

**Morten Anker** (født 23. desember 1780 i Christiania, død 6. juli 1838 på Langeløkken under Frogner i Aker kommune) var en norsk grosserer og godseier, som i sine velmaktsdager eide Frogner Hovedgård. Han gikk konkurs i 1836 og endte sine dager som bygselmann under Frogners nye eier.

## Biografi

Han var sønn av Jess Anker og nevø av Bernt Anker og Peder Anker. Hans far hadde begått selvmord etter å ha spilt bort hele sin formue og opparbeidet seg en stor spillegjeld som han ikke kunne betale.

Morten Anker var eier av Frogner Hovedgård fra 1807 til 1836. Hovedgården hadde vært eid av hans onkel Bernt Anker, og ble etter Bernt Ankers død i 1805 overtatt av Det ankerske Fideikommiss, som solgte den til Morten Anker. De dårlige tidene etter Napoleonskrigene førte til at Anker gikk konkurs, og Frogner Hovedgård ble solgt på tvangsauksjon 19. desember 1836 til konsul Benjamin Wegner. I henhold til auksjonsvilkårene fikk Morten Anker bygsel på *Langeløkken under Frogner* for resten av sin levetid. Han døde der to år senere som en nedbrutt mann etter mange års motgang, som trolig den eneste i nyere norsk historie som har gått fra å være godseier til å bli bygselmann.

Han var gift (fra 1802) med Annette Karine Thorsen (1782–1830), datter av skipsfører Ole Balle Thorsen og Anna Knudsdatter Schmidt. De var foreldre til sønnene Jess Anker (1808–1864), sorenskriver i Gauldalen Bernt Olaus Anker (1809–1881), kirkeverge Christian Anker (1811–1885), infanterikaptein John Collett Anker (1816–1866), kunstmaler Peter Bernhard Anker (1825–1856), og til døtrene Karen Annette Anker (1804–1862), Martine Emilie Anker (1805–1888), Sophie Anker (1806–1874), Helene Cathrine Anker (1812–1814), Kathinka Anker (1815–1869) gift med Niels Arveschoug, Caroline Charlotte Anker (1818–1841) og Josephine Bernhardine Wilhelmine Anker (1823–1823).

Sønnesønnen Bernhard Anker (1840-1921) var lensmann i Nittedal i perioden 1875-1913.

## Referanser


## Litteratur
 
* Anker, H.N. (1989–90): *Familien Anker : litt slektshistorie.*
* Frydenlund, Bård (2009): *Stormannen Peder Anker. En Biografi.*
* Magnussen, Kjeld (1967): *Gaarden store Frogner.* Oslo Bymuseum.
* Roede, Lars (2012): *Frogner hovedgård. Bondegård, herskapsgård, byens gård.* Oslo, ISBN 978-82-92865-03-3
Aune Forlag

**Aune Forlag AS**, tidligere kalt **Knut Aune Kunstforlag A/S** og ofte bare omtalt som **Aune**, er et norsk forlag som utgir postkort, kalendere, turistprodukter og annet. Virksomheten omfatter også grafiske produkter som bøker, firmagaver og profilering. Forlaget selger mange av varene gjennom bokhandelkjedene Tanum, Ark, Norli og Libris og i kiosker og turistutsalg. 

Aune Forlag ble etablert i Trondheim i 1949 av Knut Aune. Aune var opprinnelig konditor, men ble fotograf og kortforlegger på grunn av melallergi.



## Referanser


## Eksterne lenker
* Aune Forlags nettpresentasjon
Pongo de Manseriche

**Pongo de Manseriche** er et elvegjel i det nordvestre Peru. Gjelet markerer grensa mellom elva Marañóns løp i Andesfjellene og Amazonasbekkenet.

Pongo de Manseriche er 4,8 km langt og ligger like nedstrøms fra munningen av elva Santiago, og mellom denne og den gamle misjonsstasjonen Borja.

## Eksterne lenker
* El Pongo de Manseriche del Río Marañón
Friidrett under Sommer-OL 2000 – 100 meter menn

Øvelsen **100 meter menn** ved **[[Sommer-OL 2000]]** ble avholdt 22. og 23. september på Stadium Australia.

## Kvalifisering

## Rekorder
Verdens- og olympiske rekorder for lekene.

## Resultater
Alle tider vises i sekunder.
* **Q** betyr kvalifisert etter plassering i heat.
* **q** betyr kvalifisert etter plassering totalt i alle heatene.
* **DNS** betyr: startet ikke.
* **DNF** betyr: fullførte ikke.
* **DQ** betyr: diskvalifikasjon.
* **NR** betyr: nasjonal rekord.
* **OR** betyr: Olympisk rekord.
* **VR** betyr: verdensrekord.
* **PB** betyr: personlig bestenotering.
* **SB** betyr: årsbeste.

### Runde 1

### Runde 2

### Semifinale

### Finale

## Referanser
Melius

**Melius**, eller **Méliusz**, kan vise til:

## Melius
* F. Melius Christiansen (1871–1955) – norsk-amerikansk fiolinist, kordirigent og arrangør
* Kim Larsen (Kim Melius (Flyvholm) Larsen) (f. 1945) – dansk sanger og musiker

## Méliusz
* Péter Méliusz Juhász (1532/6–1572) – ungarsk kirkelig forfatter
* József Méliusz (1909–1995) – ungarsk (transilvansk) forfatter, poet og oversetter
* Anna Méliusz (f. 1920) – ungarsk (transilvansk) barneforfatter, gift med József Méliusz
Schreiber

**Schreiber** er et tysk etternavn som betyr «skriver», «skriftlærd» eller «forfatter». Schreiber kan vise til:

## Personer
*Christian Schreiber (1872–1933) – tysk biskop
*Christiane Schreiber (1822–1898) – norsk portrettmaler
*Liev Schreiber (f. 1967) – amerikansk skuespiller
*Ottomar Schreiber (1889–1955) – tysk politiker

## Annet
*Walther-Schreiber-Platz undergrunnsstasjon – undergrunnsstasjon i Berlin
Alija Mustafina

**Alija Fargatovna Mustafina** (russisk: Алия Фаргатовна Мустафина, tatarisk: Алия Фәрхәт кызы Мостафина – *Aliya Färhät kızı Mustafina*; født 30. september 1994 i Jegorjevsk, Russland) er en russisk turner.
 
Alija Mustafina ble født 30. september 1994 i Jegorjevsk i Moskva oblast. Hennes far, Farhat Mustafin er en tidligere bryter som tok bronse for Sovjetunionen i sommer-OL 1976 i Montréal. Hennes yngre søster Nailja er også turner på høyt nivå. Familien er etniske tatarer.

Hun fikk gull i mangekamp i verdensmesterskapet i turn i 2010. Hun ble russisk mester i 2012, hvor hun i tillegg vant skranke.

Under Sommer-OL 2012 i London var hun med på det russiske laget som vant sølv i lagkonkurransen. I individuell mangekamp tok hun bronse.
I apparatfinalene tok hun gull i skranke og bronse i frittstående. Hun ble dermed den mest dekorerte turneren under lekene i London.

Hun tok gull under Sommer-OL 2016.

## Referanser




## Eksterne lenker
* 
* Alija Mustafina(Hopp)
Jan Knobelauch Hansen

**Jan Knobelauch Hansen** (født 15. juli 1971) er en idrettsutøver fra Danmark.  Han konkurrerer i triatlon.

Hansen konkurrerte ved de første olympiske triatlonkonkurransene under Sommer-OL 2000.  Han fikk en 44.-plass med en samlet tid på 1.55.42,06.

## Eksterne lenker
*
Debreceni VSC

**Debreceni Vasutas Sport Club** er en fotballklubb fra Ungarns nest største by Debrecen.

Laget har vært et av de mest suksessfulle i landet på 2000-tallet. Det vant den ungarske ligaen i 2005, 2006, 2007, 2009, 2010 og 2012 og nådde gruppespillet i Mesterligaen 2009/2010.

Klubbens kallenavn er *Loki* (lokomotiv) og har sammenheng med klubbens lange tilknytning til jernbanen.

## Referanser


## Eksterne lenker
*
Francesco Rognoni

**Francesco Rognoni Taeggio** (etter 1570 – etter 1626) var en italiensk komponist og fiolinist.

Rognoni ble født inn i en kjent musikerfamilie. Han var først kapellmester hos fyrst Francesco Filiberto av Masserano, fra 1613 i tjeneste hos regenten av Milano og fra 1620 kapellmester i  kirka *S. Ambrogio*. Rognonis samtidige, forfatteren Girolamo Borsieri, beskrev ham som en fremragende fløytist og fiolinist.

I 1608 og 1624 publiserte Rognoni samlinger med polyfon musikk, i 1613 en madrigalsamling. Det mest berømte verket hans er *Selva de varii passaggi*, en grundig gjennomgang av sang-, fiolin- og diminusjonsteknikk. Dedikasjoner i ulike verk viser at Rognoni hadde forbindelse med kong Sigismund III av Polen og erkehertug Karl av Østerrike.

Også Francesco Rognonis far, Riccardo, skrev en diminusjonslære. Broren Giovanni Domenico Rognoni var prest, organist og kapellmester, blant annet ved *S. Sepolcro* og i hertugens kapell.

Dagens musikkvitere har god nytte av Francesco Rognonis skrifter som kilde til oppføringspraksisen på hans tid.

## Media

## Litteratur
* *Selva dei vari passaggi secondo l'uso moderno, per cantare et suonare con ogni sorte de stromenti, divisi in due parti.* (1620) Nyutgave på italiensk 2002. Verlag: Forni ISBN 8827129464

## Eksterne lenker
*
Riccardo Rognoni

**Riccardo Rognoni Taeggio** (før 1550– 1620) var en  italiensk komponist, fløytist og fiolinist.

Riccardo Rognoni bodde i Milano og er det første medlemmet i en kjent musikerfamilie fra renessansen og tidligbarokken. Han skrev en av de første kjente fiolinskolene. Det antas at han var den som introduserte fiolinen som danse- og gateinstrument ved det lombardiske hoffet. De mest kjente elevene hans er sønnene Francesco Rognoni og Giovanni Domenico Rognoni.

Rognoni og sønnene sto i tjeneste hos den kunstelskende kong Sigismund III av Polen, og familien ble 1605 adlet og bar senere adelsnavnet *Taeggio*.

Filippo Picinelli (1604–1678) beskrev Riccardo Rognoni som en fremragende virtuos på stryke- og blåseinstrumenter.

Av verkene hans kjenner man i dag bare *Passagi* og et verk fra *Il primo libro della musica a due voci* (Milano, 1598).

## Litteratur
* *Passaggi per potersi esercitare nel diminuire terminatamente con ogni sorte d'instrumento et anco diversi passaggi per la semplice voce humana di Richardo Rognoniono espulso di Val Tavegia* (Venezia, 1592). Et originaltrykk ble ødelagt under andre verdenskrig og et avskrift av Friedrich Chrysander fra 1890 er den eneste tilgjengelige kilden.

## Eksterne lenker
*
Luís Feiteira

**Luís Feiteira** (født 21. april 1973) er en portugisisk langdistanseløper som har spesialisert seg på  maratonløping.

## Resultater

## Referanser


## Eksterne lenker
*
Friidrett under Sommer-OL 2012 – Lengdehopp menn

Friidrettsøvelsen **[[Lengdehopp]] herrer** ved Sommer-OL 2012 vil ble avholdt den 3. og 4. august på Olympiastadion i London. Norge var ikke representert i øvelsen.

Det var hjemmehåpet Greg Rutherford fra Storbritannia som ble olympisk mester.

## Medaljevinnere

## Program

All tidspunkt er norsk sommertid (UTC+1)

## Rekorder
Før konkurransen var verdens- og olympisk rekord som følger:

## Kvalifikasjon
*Deltakere pr. 1. august 2012.
Direktekvalifikasjonskrav **8,10 m** (Q) og ellers blant utøvere  med de 12 lengste hoppene (q)

### Finale

## Referanser
Planetstien

**Planetstien** er en kopi av solsystemet, i målestokken 1:1 milliard, beliggende i Sandvedparken i Sandnes. Her kan besøkende på en gåtur eller sykkeltur fornemme avstandene og hvor mye tomrom det er i solsystemet. En meter på stien tilsvarer 1 million kilometer i verdensrommet. 

Nærmest Sandnes sentrum starter stien ved Solen. Merkur ligger nærmest sola, 59,9 meter unna, og deretter kommer de øvrige planetene på rekke og rad oppover Sandvedparken. Den siste «planeten», Pluto, ligger langs Stokkelandsvannet. Planetmodellene eller «skulpturene» man passerere gir også et inntrykk av solens og planetenes relative størrelser.

Planetstien ble laget av Sandnes kommune i samarbeid med Vitenfabrikken.
Francielle

**Francielle Manoel Alberto** (født 1989) er en brasiliansk fotballspiller som i 2017 begynte på Avaldsnes Idrettslag.

Hun deltok på laget som tok sølvmedalje under sommer-OL i 2008.

Hun spilte for Santos Futebol Clube 2006–08, St. Louis Athletica i USA og Sky Blue FC i 2009, tilbake i Santos 2009–11,
São José Esporte Clube i São José dos Campos 2011–14. Etter en kort tid amerikanske Boston Breakers i 2015 bars det til islandske Garðabær og den gode klubben Stjarnan. Hun spilte i São Paulo for brasilianske Sport Club Corinthians Paulista sitt damelag i 2016.

Det ble ved juletider 2016 meldt at Francielle hadde signert en ettårs kontrakt med Avaldsnes Idrettslag på Karmøy utenfor Haugesund. Det var Francielle som scoret seiersmålet i åpningskampen mot Vålerengen.

## Referanser


## Eksterne lenker
* 
* Sky Blue FC, spillerprofil
* Santos FC, spillerprofil